
A V I Z

asupra propunerii legislative pentru modificarea Ordonanţei de Urgenţă a Guvernului nr.68/2004 privind unele măsuri în domeniul învăţământului, aprobată, cu modificări, prin Legea nr.6/2005

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Ordonanţei de Urgenţă a Guvernului nr.68/2004 privind unele măsuri în domeniul învăţământului, aprobată, cu modificări, prin Legea nr.6/2005, trimisă cu adresa nr. P.l.x 652 din 11 septembrie 2006, înregistrată sub nr.31/1045 din 11 septembrie 2006.

Camera Deputaţilor este Cameră decizională.


Guvernul, prin adresa nr.1440 din 05.05.2006, nu susţine adoptarea propunerii legislative, întrucât impactul suplimentar asupra cheltuielilor de personal ar conduce la majorarea deficitului bugetar şi ar avea consecinţe nefavorabile asupra influenţei prognozate pe anul 2006.
Senatul a respins propunerea legislativă în şedinţa din 6 septembrie 2006.

Potrivit prevederilor art.61 din Regulamentul Camerei Deputaţilor, comisia a dezbătut propunerea legislativă menţionată mai sus în şedinţa din 19 septembrie 2006.

Membrii comisiei au examinat propunerea legislativă, expunerea de motive, punctul de vedere al Guvernului şi avizul favorabil al Consiliului Legislativ nr. 491 din 06.04.2006.

În urma dezbaterilor, cu unanimitate de voturi, s-a hotărât avizarea negativă a propunerii legislative, în temeiul observaţiilor formulate în punctul de vedere al Guvernului. 


În raport de obiectul şi conţinutul său, propunerea legislativă face parte din categoria legilor organice.

